वह सीधे शासक के सिंहद्वार पर पहुँची और गरजी : अरे दुष्टो, तुम अपने बेटों को अपने शासन की वल्गा थमाने के लिए सुरक्षित महलों में रखते हो। विदेशों में पढ़ाते हो और हमारे बच्चों को संहार के लिए भेजते हो! अरे शैतानो, पहले अपनी संतानों को इस गाँव की रक्षा के लिए भेजो और फिर हमारे बच्चों को माँगो। यह आवाज एक हूक की तरह गूँजी और भागवतनगर में भी इसकी अनुगूँज सुनाई दी। वहाँ भी माँएँ ऐसे ही संदेश ले कर निकलीं और आवाजों की प्रतिध्वनियों ने एक नई संस्कृति रच दी।